Nýr gagnvirkur vefur er nú í vinnslu fyrir Parkinson sjúklinga og aðstandendur þeirra . Er markmið hans að auðvelda fólki að takast á við sjúkdóminn . „ Markmið LiveWell verkefnisins er að þróa fræðslu - og samfélagsvef á Internetinu fyrir Parkinson sjúklinga , aðstandendur þeirra og heilbrigðisstarfsmenn , “ segir í tilkynningu . Verkefnið ( www.livewell-community.eu ) sem hófst í október sl. mun auðvelda aðgengi að upplýsingum um Parkinson sjúkdóminn og eru þær settar fram á einfaldan og hnitmiðaðan hátt og er vefurinn gagnvirkur samskipta - , upplýsinga - , fræðslu - og þjálfunarvefur . Þjálfunarsvæðið mun bjóða upp á gagnvirkt efni , æfingar og upplýsingar um hvernig sjúkdómurinn getur þróast og hvernig hægt er að lifa með honum . Þar munu Parkinson sjúklingar geta deilt reynslu sinni og þekkingu . Heilbrigðisstarfsmenn munu þar hafa möguleika á fylgjast með framförum sjúklinga sinna .